laion/Wikipedia-Exotic huggingface dataset:
হিন্দির জন্য সাহিত্য অকাদেমি পুরস্কার বিজয়ীদের তালিকা

হিন্দি ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল। http://www.indianetzone.com/40/sahitya_akademi_awards_hindi.htm দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •
অ্যাম্বুলেন্স

অ্যাম্বুলেন্স (ইংরেজি: Ambulance) (অ্যাম্বুলেন্স, ভ্রাম্যমাণ হাসপাতাল, পরিগ্লানযান, গ্লানযান, রূগ্ণ ত্ত আহতদের পরিবহণের গাড়ি, পরিগ্লানোপচার) জরুরী চিকিৎসার প্রয়োজন এমন রোগী পরিবহনের কাজে নিয়োজিত যানবাহন বিশেষ, যা এক স্থান থেকে অন্যস্থানে উন্নত চিকিৎসার জন্য ব্যবহার করা হয়। এতে গুরুতর আহত ব্যাক্তি অসুস্থ রোগী, জরুরী সেবার প্রয়োজনে নিরাপদ স্থানান্তর নিমিত্তে পরিষেবা প্রদান করা হয়। সচরাচর অ্যাম্বুলেন্সের সাহায্যে জরুরীভাবে জনগণ স্বাস্থ্যসেবা গ্রহণের উদ্দেশ্যে হাসপাতালে গমন করে থাকেন। অনাকাঙ্ক্ষিত সড়ক দুর্ঘটনা,অগ্নিকান্ড,বিভিন্ন ধরনের দুর্ঘটনার প্রেক্ষিতে গুরুতর শারিরীক অসুস্থতা, প্রসুতি মায়ের জরুরী সেবা ইত্যাদি প্রয়োজনে অ্যাম্বুলেন্সের দরকার পড়ে থাকে। সাধারণতঃ হাসপাতালের জরুরী বিভাগে ও নিকটতম দূরত্বে অ্যাম্বুলেন্স অবস্থান করে। রোগীদের যাত্রাপথে প্রয়োজনীয় সেবা হিসেবে স্বাস্থ্য পরিচর্যা কিংবা জরুরি প্রাথমিক চিকিৎসা ওঔষধ প্রদান করেন। হাসপাতালে গমনের পূর্বে জরুরী স্বাস্থ্য সেবা প্রদানের লক্ষ্যে তারা উচ্চ প্রশিক্ষণপ্রাপ্ত হয়ে থাকেন। কাউকে জরুরীভিত্তিতে চিকিৎসা সেবা প্রদানই ফার্স্ট এইড বা প্রাথমিক চিকিৎসা। অ্যাম্বুলেন্সে বিশেষ ধরনের যন্ত্রপাতি সংস্থাপন থাকে যা ব্যক্তি বা রোগীকে বাচিঁয়ে রাখার ক্ষেত্রে সহায়ক ভূমিকা পালন করে। রক্ত বন্ধ করা, ভাঙ্গা হাঁড় নড়াচড়া না করা, আগুনে পুড়ে যাওয়া ইত্যাদি চিকিৎসা সেবায় সহায়ক যন্ত্র ও উপকরণ অ্যাম্বুলেন্সে রাখা হয়। এছাড়াও এতে অতিরিক্ত জরুরি যন্ত্রপাতি রাখা হয় যার সাহায্যে নবজাতককে সুস্থভাবে ভূমিষ্ঠ হতে এবং হৃদযন্ত্রকে স্বাভাবিক ও সচল রাখার জন্য চেষ্টা চালানো হয়। উন্নত দেশসমূহে অ্যাম্বুলেন্স ডেকে আনার জন্যে বিশেষ ধরনের জরুরি নম্বর প্রদান করা হয়। এরফলে দ্রুত রোগীর পরিচর্যার নিশ্চয়তা বিধান করা হয়। তবে জরুরী নম্বরটি দেশভেদে ভিন্ন হতে পারে। যুক্তরাজ্যে বাংলাদেশ ৯৯৯; মার্কিন যুক্তরাষ্ট্রে ৯১১; ইউরোপে ১১২ ভারতে ১০২ হচ্ছে অ্যাম্বুলেন্স অগ্নি নির্বাপক,পুলিশ ডেকে আনার জন্যে বিশেষ ধরনের জরুরী নম্বর। গত ২০ বছর ধরে এয়ার অ্যাম্বুলেন্স রোগী স্থানান্তরে অত্যন্ত গুরুত্বপূর্ণ ভূমিকা পালন করছে। হেলিকপ্টার এবং বিমানে সাধারণতঃ একই ধরনের যন্ত্রপাতিতে সাজানো থাকে যা ভূমিতে ব্যবহৃত অ্যাম্বুলেন্সের অনুরূপ। মার্কিন যুক্তরাষ্ট্রে কোস্ট গার্ড জনগণের উন্নততর সেবা প্রদানের নিমিত্তে এয়ার অ্যাম্বুলেন্স ব্যবস্থাপনা পরিচালনা করে থাকে। এছাড়াও, ব্যক্তিগতভাবে আন্তর্জাতিক অঙ্গনেও এয়ার অ্যাম্বুলেন্স সেবা গ্রহণ করা যায়। Skinner, Henry Alan. 1949, "The Origin of Medical Terms". Baltimore: Williams & Wilkins
সাঁওতালির জন্য সাহিত্য অকাদেমি পুরস্কার বিজয়ীদের তালিকা

সাঁওতালি ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল। ৯২তম সংবিধান সংশোধনী দ্বারা ২০০৩ সালে সাঁওতালি ভাষা অষ্টম তফসিলভুক্ত হওয়ার পর ২০০৫ সাল থেকে এই পুরস্কার দেওয়া হচ্ছে। সরকারিভাবে স্বীকৃত নয়, এমন ভাষায় অকাদেমি দিয়ে থাকে ভাষা-সম্মান। সাঁওতালি ভাষায় এই পুরস্কার দেওয়া হয়েছিল ১৯৯৭ সালে ডোমন সাহু 'সমীর' কে। http://www.allindiaaseca.org/sahityaakademi-awardees.html[স্থায়ীভাবে অকার্যকর সংযোগ] The Constitution (Ninety-second Amendment) Act, 2003 "404 - PAGE NOT FOUND"। ৪ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১২।  http://india.gov.in/knowindia/general_info.php?id=18 "News Archives: The Hindu"। ২৭ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১২।  http://india.gov.in/knowindia/general_info.php?id=19 স্বীকৃতি ফেরাবে 'ডইন' বাবাকে, আশা কবিপুত্রের ওয়েব্যাক মেশিনে আর্কাইভকৃত ২৯ ফেব্রুয়ারি ২০১২ তারিখে, আনন্দবাজার পত্রিকা, ২৪ ফেব্রুয়ারি ২০১২ "Sahitya Akademi Translation award for 23 works of eminent writers"। [স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি" (পিডিএফ)। ১৭ জুলাই ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২ আগস্ট ২০১২।  দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •
দ্যা হে ওয়েইন

দ্যা হে ওয়েইন (ইংরেজি: The Hay Wain) প্রখ্যাত ব্রিটিশ চিত্রকর জন কন্সটেবল অঙ্কিত তার সর্বাপেক্ষা জনপ্রিয় একটি তৈলচিত্র। চিত্রটিতে ইংল্যান্ডের সাফোকে স্টোর নদীর তীরের এক শান্ত গ্রামীণ পরিবেশ ফুটে উঠেছে। কনস্টেবল ১৮২১ সালে এই চিত্রকর্মটি সমাপ্ত করেন। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে। দ্যা হে ওয়েইন বৃটেনের অন্যতম শ্রেষ্ঠ চিত্রকর্ম হিসেবে পরিগণিত হয়ে আসছে। দ্যা হে ওয়েইন ক্যানভাসের ওপর তেলরঙে আঁকা। তৈলচিত্রটির মূল বক্তব্য খুব সাধারণ-দু'টি ঘোড়া একটি হে ওয়েইন বা বড় খড় টানার গাড়ি নদীর এপারে টেনে নিয়ে আসছে। এপারে ছোট একটি কুকুর। নদীর পাড়ে উইলোর ঝাড়। দূরে প্রান্তর পেঁজা তুলোর মত মেঘবহুল আকাশের সাথে মিশে গেছে। নদীর পাড়ে ছোট একটি কটেজ। কটেজটি আবার কন্সটেবলের আরেকটি চিত্রকর্ম উইলি লটস কটেজ এর বিষয়বস্তু। বাড়িটি সাফোকে ফ্ল্যাটফোর্ড মিল নামক স্থানে অবস্থিত। নদীটি আবার দু'টি কাউন্টির সীমারেখা হিসেবে চিন্হিত। নদীর বাম পাশ হচ্ছে সাফোক, আর ডান পাশে এসেক্স। "Turner wins 'great painting' vote"। BBC News। ২০১২-০৭-২৮।  The Hay Wain, The National Gallery. "Constable's Studies for the Hay-Wain"। Paintings & Drawings। Victoria and Albert Museum। ২০০৯-০৭-২৬ তারিখে মূল থেকে আর্কাইভ করা। সংগ্রহের তারিখ ২০১১-০৪-০৩।
দ্যা গুস গার্ল

দ্যা গুস গার্ল (ইংরেজি: The Goose Girl) ফরাসী চিত্রকর উইলিয়াম এডলফ বুঁগেরো অঙ্কিত ১৮৯১ সালে সমাপ্ত একটি তৈলচিত্র। তৈলচিত্রটি বর্তমানে নিউইয়র্কে অবস্থিত হার্বার্ট এফ. জনসন মিউজিয়াম অফ আর্টে সংরক্ষিত রয়েছে। বুঁগেরোর অন্যসব বিখ্যাত চিত্রের মত এই চিত্রটিরও মূল চরিত্র খালিপায়ের, পবিত্র মুখাবয়বের এক গ্রামীণ কিশোরী। The Goose Girl, জনসন মিউজিয়াম অফ আর্ট প্রবেশদ্বার:  চিত্রকর্ম
বি. জয়ন্ত বালিগা

ডঃ বি. জয়ন্ত বালিগা (ইংরেজি ভাষায়: B. Jayant Baliga) একজন মার্কিন তড়িৎ প্রকৌশলী। বালিগা তিনটি কোম্পানি প্রতিষ্ঠা করেন যেগুলো সেমিকন্ডাক্টরভিত্তিক পণ্য প্রস্তুত করে। বালিগা ১০০ টিরও বেশি প্যাটেন্টের অধিকারী। ২০১০ সালে তাকে ন্যাশনাল মেডেল অব টেকনোলজি অ্যান্ড ইনোভেশন পুরস্কারিত করা হয়, যা বারাক ওবামা নিজে তাকে প্রদান করে। এটি একজন প্রকৌশলীর জন্য মার্কিন যুক্তরাষ্ট্রের সর্বোচ্চ পুরস্কার। জয়ন্ত বালিগা ভারতের মাদ্রাজে জন্মগ্রহণ করেন। তিনি ভারতের ব্যাঙ্গালোরে নিকটবর্তী জালাহাল্লি নামক গ্রামে বড় হন। তিনি ১৯৬৯ সালে মাদ্রাজের ইন্ডিয়ান ইনস্টিটিউট অব টেকনোলজি থেকে তড়িৎ প্রকৌশলে ব্যাচেলর অব টেকনোলজি ডিগ্রি লাভ করেন এবং রেনসেলার পলিটেকনিক ইনস্টিটিউট থেকে তড়িৎ প্রকৌশলেই ১৯৭১ সালে মাস্টার্স এবং ১৯৭৪ সালে ডক্টরেট ডিগ্রি অর্জন করেন। তিনি নিউ ইয়র্কের জেনারেল ইলেকট্রিক কোম্পানিতে ১৫ বছর কাজ করেন। ১৯৮৮ সালে নর্থ ক্যারোলিনা স্টেট ইউনিভার্সিটিতে পূর্ণ অধ্যাপক পদে যোগদান করেন। ১৯৯৭ সালে তাকে ডিস্টিঙ্গুইশড ইউনিভার্সিটি প্রফেসর হিসেবে ঘোষণা করা হয়। সদস্য, ন্যাশনাল অ্যাকাডেমি অব ইঞ্জিনিয়ারিং, যুক্তরাষ্ট্র (২০০০) ইউরোপিয়ান অ্যাকাডেমি অব সায়েন্সেস, (২০০৫) ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৮৩ ন্যাশনাল মেডেল অব টেকনোলজি অ্যান্ড ইনোভেশন, ২০১০ "সংরক্ষণাগারভুক্ত অনুলিপি"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।  Jayant Baliga's invention is a power saver ওয়েব্যাক মেশিনে আর্কাইভকৃত ১৮ মে ২০১৪ তারিখে, Shishir Prasad, Forbes India, Feb 27, 2012 President Obama Honors Nation’s Top Scientists and Innovators, September 27, 2011, The White House, Office of the Press Secretary, whitehouse.gov ডঃ বি. জয়ন্ত বালিগার জীবনী http://www.ieee.org/membership_services/membership/fellows/chronology/fellows_1983.html http://www.whitehouse.gov/the-press-office/2011/09/27/president-obama-honors-nation-s-top-scientists-and-innovators www.ece.ncsu.edu "IEEE Lamme Medal Recipients" www.apnatriangle.com ওয়েব্যাক মেশিনে আর্কাইভকৃত ৩ ফেব্রুয়ারি ২০১৫ তারিখে
রাজযোগ (বই)

রাজযোগ অথবা অন্তঃপ্রকৃতি-জয় (ইংরেজি ভাষায়: Raja Yoga) স্বামী বিবেকানন্দ রচিত হিন্দু যোগ দর্শন বিষয়ক একটি বই। এই বইতে যোগদর্শনের অন্যতম শাখা রাজযোগ সম্বন্ধে আলোচনা করা হয়েছে। মূল ইংরেজি বইটি ১৮৯৬ সালের জুলাই মাসে প্রকাশিত হয়েছিল। ১৮৯৯ সালে এর বঙ্গানুবাদ উদ্বোধন কার্যালয় থেকে প্রকাশিত হয়। এটিই উদ্বোধন থেকে প্রকাশিত প্রথম বই। রাজযোগ স্বামী বিবেকানন্দের সবচেয়ে জনপ্রিয় বইগুলির একটি। শিকাগো ধর্মসম্মেলনে বক্তৃতাদানের পর স্বামী বিবেকানন্দ কিছুদিন নানা জনসভায় ঘুরে বক্তৃতা দেন। তারপর ১৮৯৫ সালে মার্কিন যুক্তরাষ্ট্রে স্থায়ীভাবে হিন্দু দর্শন শিক্ষাদানের উদ্দেশ্যে নিউ ইয়র্কে একটি বাড়ি ভাড়া নেন। এই বাড়িতে তার নির্বাচিত শিষ্য ও শিষ্যাদের সামনে তিনি যোগ দর্শন শিক্ষা দিতে শুরু করেন। এই বাড়িতে বসে ওই বছরই জুন মাসে বিবেকানন্দ রাজযোগ বইটি রচনা করেন। বইটি লেখার সময় শ্রুতিলেখকের কাজ করেছিলেন তার শিষ্যা মিস এস. ই. ওয়াল্ডো। এই বইয়ের পরিশিষ্ট অংশে বিবেকানন্দ পতঞ্জলির যোগসূত্র-এর একটি ইংরেজি অনুবাদ ও তার নিজস্ব ব্যাখ্যা যুক্ত করে দেন। ভূমিকা অবতরণিকা সাধনার প্রথম সোপান প্রাণ প্রাণের আধ্যাত্মিক রূপ অধ্যাত্ম প্রাণের সংযম প্রত্যাহার ও ধারণা ধ্যান ও সমাধি সংক্ষেপে রাজযোগ পাতঞ্জল-যোগসূত্র (পরিশিষ্ট) ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Raja Yoga স্বামী বিবেকানন্দের শিক্ষা ও দর্শন জ্ঞানযোগ (স্বামী বিবেকানন্দের বই) কর্মযোগ (স্বামী বিবেকানন্দের বই) Banhatti, G. S. (১৯৯৫)। Life and philosophy of Swami Vivekananda। New Delhi: Atlantic। পৃষ্ঠা 145। আইএসবিএন 8171562914।
দ্যা ইয়াং শেফার্ডেস

দ্যা ইয়াং শেফার্ডেস (ইংরেজি: The Young Shepherdess) ফরাসী চিত্রকর উইলিয়াম এডলফ বুঁগেরো অঙ্কিত ১৮৮৫ খ্রিস্টাব্দে সমাপ্ত একটি তৈলচিত্র। তৈলচিত্রটি বর্তমানে সান দিয়েগোতে অবস্থিত সান দিয়েগো মিউজিয়াম অফ আর্টে সংরক্ষিত রয়েছে। বুঁগেরোর অন্যসব বিখ্যাত চিত্রের মত এই চিত্রটিরও মূল চরিত্র ভেড়া চরানো, খালিপায়ের, পবিত্র মুখাবয়বের এক গ্রামীণ কিশোরী। The Young Shepherdess, সান দিয়েগো মিউজিয়াম অফ আর্ট প্রবেশদ্বার:  চিত্রকর্ম
রাকেশ আগারওয়াল

রাকেশ আগারওয়াল (ইংরেজি: Rakesh Agrawal) একজন ভারতীয়-মার্কিন প্রকৌশলী। তিনি বর্তমানে পারডু বিশ্ববিদ্যালয়ের রাসায়নিক প্রকৌশলের একজন অধ্যাপক। তিনি কানপুরে অবস্থিত ইন্ডিয়ান ইনস্টিটিউট অব টেকনোলজি থেকে ১৯৭৫ সালে ব্যাচেলর অব টেকনোলজি, ১৯৭৭ সালে ডেলাওয়ার বিশ্ববিদ্যালয় থেকে মাস্টার্স এবং ১৯৮০ সালে ম্যাসাচুসেট্‌স ইনস্টিটিউট অফ টেকনোলজি থেকে ডক্টর অব সায়েন্স ডিগ্রি অর্জন করেন। তিনি ১১৬ টি মার্কিন প্যাটেন্ট এবং ৫০০টি আন্তর্জাতিক প্যাটেন্টের অধিকারী। সদস্য, ন্যাশনাল অ্যাকাডেমি অব ইঞ্জিনিয়ারিং, ২০০২ ন্যাশনাল মেডেল অব টেকনোলজি অ্যান্ড ইনোভেশন, ২০১০ https://engineering.purdue.edu/ChE/People/ptProfile?id=3942 http://www.nae.edu/MembersSection/20412/30628.aspx http://www.whitehouse.gov/the-press-office/2011/09/27/president-obama-honors-nation-s-top-scientists-and-innovators
রামকৃষ্ণ মঠ

রামকৃষ্ণ মঠ একটি হিন্দু ধর্মীয় সন্ন্যাসী সম্প্রদায়। এই মঠ স্বামী বিবেকানন্দ কর্তৃক রামকৃষ্ণ পরমহংসের শিক্ষা ও আদর্শের ভিত্তিতে প্রতিষ্ঠিত। রামকৃষ্ণ মঠের প্রধান কার্যালয় ভারতের পশ্চিমবঙ্গ রাজ্যের বেলুড় মঠে। এটি রামকৃষ্ণ মিশনের যমজ সংগঠন। রামকৃষ্ণ মঠ ও রামকৃষ্ণ মিশন একসঙ্গে রামকৃষ্ণ সংঘ নামে পরিচিত। রামকৃষ্ণ মঠ শুধু সন্ন্যাসী ও ব্রহ্মচারীদের নিয়ে গঠিত। এটি পুরুষদের সংগঠন। রামকৃষ্ণ পরমহংসের প্রয়াণের পর ১৮৮৬ সালে তার সন্ন্যাসী শিষ্যেরা স্বামী বিবেকানন্দের নেতৃত্বে এই মঠ প্রতিষ্ঠা করেন। প্রথমে মঠ ছিল কলকাতার উপকণ্ঠে বরানগরে। সেই সময় মঠের নাম ছিল বরানগর মঠ। ১৮৯৯ সালের জানুয়ারি মাসে হাওড়া জেলা বেলুড়ে মঠ স্থানান্তরিত হয়। পরে বেলুড় মঠেই রামকৃষ্ণ মিশন প্রতিষ্ঠিত হয়।
গঙ্গোত্রী

গঙ্গোত্রী (হিন্দি: गंगोत्री) ভারতের উত্তরাখণ্ড রাজ্যের উত্তরকাশী জেলার একটি শহর ও নগর পঞ্চায়েত। এটি ভাগীরথী নদীর তীরে অবস্থিত একটি হিন্দু তীর্থ শহর। গঙ্গোত্রী হিমাদ্রি হিমালয় পর্বতশ্রেণীতে ৩,১০০ মিটার উচ্চতায় অবস্থিত। গঙ্গোত্রীর অবস্থান হল ৩০°৫৯′ উত্তর ৭৮°৫৬′ পূর্ব﻿ / ﻿৩০.৯৮° উত্তর ৭৮.৯৩° পূর্ব﻿ / 30.98; 78.93। গঙ্গোত্রী গঙ্গা নদীর উৎসস্থল। তাই এখানে দেবী গঙ্গার একটি মন্দির আছে। গঙ্গোত্রী ছোট চার ধাম তীর্থ-চতুষ্টয়ের একটি। এখানে গঙ্গা নদীর নাম ভাগীরথী নদী। গঙ্গোত্রী থেকে দেবপ্রয়াগ পর্যন্ত গঙ্গা ভাগীরথী নামে প্রবাহিত। তারপর অলকানন্দা নদীর সঙ্গে মিলিত হয়ে গঙ্গা নাম ধারণ করেছে। গঙ্গোত্রীর নিকট গোমুখে গঙ্গার উৎস। এটি গঙ্গোত্রী শহর থেকে ১৯ কিলোমিটার দূরে গঙ্গোত্রী হিমবাহের উপর অবস্থিত। হিন্দু পুরাণ অনুসারে, রাজা ভগীরথের পূর্বপুরুষের পাপস্খালনের জন্য দেবী গঙ্গা এইখানে নদীরূপে অবতীর্ণ হন। তার অবতরণের আগে ভগীরথ এখানে অনেকদিন তপস্যা করেছিলেন। গঙ্গোত্রী জাতীয় উদ্যান Falling Rain Genomics, Inc - Gangotri উইকিমিডিয়া কমন্সে গঙ্গোত্রী সংক্রান্ত মিডিয়া রয়েছে। Gangotri Temple Photos টেমপ্লেট:Uttarkashi district
কেদারনাথ মন্দির

কেদারনাথ মন্দির (হিন্দি: केदारनाथ मंदिर, Kēdārnāth Maṃdir ) হিন্দুদের অন্যতম প্রধান তীর্থস্থান। এটি ভারতের উত্তরাখণ্ড রাজ্যের গাড়োয়াল হিমালয় পর্বতশ্রেণীতে অবস্থিত কেদারনাথ শহরে মন্দাকিনী নদীর তীরে স্থাপিত একটি শিব মন্দির। এখানকার তীব্র শীতের জন্য মন্দিরটি কেবল এপ্রিল মাসের শেষ থেকে কার্তিক পূর্ণিমা অবধি খোলা থাকে। শীতকালে কেদারনাথ মন্দিরের মূর্তিগুলিকে ছয় মাসের জন্য উখিমঠে নিয়ে গিয়ে পূজা করা হয়। এই অঞ্চলের প্রাচীন নাম ছিল কেদারখণ্ড; তাই এখানে শিবকে কেদারনাথ (অর্থাৎ, কেদারখণ্ডের অধিপতি) নামে পূজা করা হয়। মন্দিরটি খ্রিস্টীয় ষষ্ঠ-নবম শতাব্দীর তামিল নায়ানার সন্তদের দ্বারা পাডল পেত্রা স্থলম বা মহাদেশের ২৭৫টি অতি পবিত্র শিবক্ষেত্র হিসেবে প্রশংসিত হয়েছে। কেদারনাথ মন্দিরে যাওয়ার জন্য কোনো সড়কপথ নেই। ২০১৩ সালের ১৬ই এবং ১৭ই জুন কেদারখন্ডে ঘটে যাওয়া প্রলয়ঙ্কর প্রাকৃতিক বিপর্যয়ের আগে গৌরীকুণ্ড থেকে ১৪ কিলোমিটার পথ পাহাড়ি চড়াই পথে ট্রেকিং করে মন্দিরে যেতে হত। লোকের বিশ্বাস, আদি শঙ্কর বর্তমান স্থানে মন্দিরটি নির্মাণ করেছিলেন। যদিও মহাভারতেও কেদারনাথ মন্দিরের উল্লেখ আছে। এটি একটি জ্যোতির্লিঙ্গ। কথিত আছে, পাণ্ডবরা এখানে তপস্যা করে শিবকে তুষ্ট করেন। এটি উত্তর হিমালয়ের ছোট চার ধাম তীর্থ-চতুষ্টয়েরও অন্যতম।বর্তমানে শোনপ্রয়াগ থেকে হাঁটতে হয় ।এখান থেকে গৌরীকুণ্ড চার কিমি। গৌরীকুণ্ড থেকে সাড়ে ছয় কিমি দূরে ভীমবলি, সেখান থেকে আট কিমি দূরে লিঞ্চোলি, লিঞ্চোলি থেকে কেদারনাথ পাঁচ কিমি অর্থাৎ আগে চোদ্দ কিমি এবং এখন সাড়ে তেইশ কিমি হাঁটতে হয়। "Kedarnath"। ২১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।  ভ্রমণ পত্রিকা, জুলাই ২০১৫ , ১৬ নম্বর পাতা,ISSN 0971-8885, শীর্ষক নতুন পথে কেদারনাথের ডোলিযাত্রা, লেখক সুনীল কুমার সর্দার Chaturvedi, B. K. (২০০৬), Shiv Purana (First সংস্করণ), New Delhi: Diamond Pocket Books (P) Ltd, আইএসবিএন 81-7182-721-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Eck, Diana L. (১৯৯৯), Banaras, city of light (First সংস্করণ), New York: Columbia University Press, আইএসবিএন 0-231-11447-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gwynne, Paul (২০০৯), World Religions in Practice: A Comparative Introduction, Oxford: Blackwell Publication, আইএসবিএন 978-1-4051-6702-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Harding, Elizabeth U. (১৯৯৮)। "God, the Father"। Kali: The Black Goddess of Dakshineswar। Motilal Banarsidass। পৃষ্ঠা 156–157। আইএসবিএন 978-81-208-1450-9।  Lochtefeld, James G. (২০০২), The Illustrated Encyclopedia of Hinduism: A-M, Rosen Publishing Group, পৃষ্ঠা 122, আইএসবিএন 0-8239-3179-X উদ্ধৃতি টেমপ্লেট ইংরেজি প্যারামিটার ব্যবহার করেছে (link) R., Venugopalam (২০০৩), Meditation: Any Time Any Where (First সংস্করণ), Delhi: B. Jain Publishers (P) Ltd., আইএসবিএন 81-8056-373-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vivekananda, Swami। "The Paris Congress of the History of Religions"। The Complete Works of Swami Vivekananda। Vol.4।  Char Dham, Official website of Uttarakhand Government [the http://www.badrikedar.com/, kedarnath.org, yamunotri.org and gangotri.org domains have moved to https://web.archive.org/web/20190308073419/http://www.4dham.com/] Virtual Lord Shiva Darshan and pilgrimage with videos and images http://www.badrikedar.com/ Official Site http://migranov.ru/kedarnath.php story টেমপ্লেট:Famous Shiva temples
বিমান মল্লিক

বিমান মল্লিক (জন্ম: ১৯৩৩) স্বাধীন বাংলাদেশের প্রথম ডাকটিকিটগুলোর নকশাকার ছিলেন। কলকাতার হাওরাতে বিমান মল্লিকের জন্ম ১৯৩৩ সালে। তার পিতার নাম অজিত কুমার মল্লিক এবং মায়ের নাম সারদা দেবী। এগারো ভাইবোনের মধ্যে ১০ম তিনি। লন্ডনের সেন্ট মার্টিন স্কুল অব আর্টে চার বছর মেয়াদি ডিজাইনের কোর্সে ভর্তি হন মল্লিক। ১৯৬৫ সাল বিমান মল্লিক কাজ পেয়ে যান নামকরা অক্সফোর্ড ইউনিভার্সিটি প্রেসে। প্রথম ইন্ডিয়া অ্যান্ড হার নেইবারস বইটির ডিজাইনের জন্য সম্মানী পান ৭৫০ পাউন্ড। ১৯৬৯ সালে মহাত্মা গান্ধীকে নিয়ে ব্রিটিশ সরকার স্মারক ডাকটিকিট প্রকাশ করে। আর এই ডাকটিকিটের নকশা করে আলোচনায় আসেন বিমান মল্লিক। তিনিই প্রথম এবং একমাত্র ভিনদেশি, যিনি ব্রিটিশ ডাকটিকিটের নকশা করেছেন। ১৯৭১ সালের ২৯ এপ্রিল সাবেক ব্রিটিশ ডাক যোগাযোগ মন্ত্রী জন স্টোনহাউস বিমান মল্লিককে বাংলাদেশের ডাকটিকিট করে দেয়ার কথা বলেন। পরবর্তীতে ৩ মে হাউস অব কমন্সে ডাকটিকিট নিয়ে জন স্টোনহাউসের সঙ্গে প্রথম বৈঠক করেন তিনি। দ্বিতীয় সাক্ষাতের সময় বিচারপতি আবু সাঈদ চৌধুরীর সঙ্গে বিমান মল্লিককে পরিচয় করিয়ে দেন স্টোনহাউস। বাংলাদেশ আন্দোলনের আরেক সক্রিয় সমর্থক ব্রিটিশ দাতব্য প্রতিষ্ঠান ‘ওয়ার অন ওয়ান্ট’ প্রধান ডোনাল্ড চেসওয়ার্থ কলকাতায় গিয়ে মুজিবনগর সরকারের কাছ থেকে মূল নকশার অনুমোদন নিয়ে আসেন। তারপর স্টোনহাউসের সহযোগিতায় লন্ডনের ফরম্যাট ইন্টারন্যাশনাল সিকিউরিটি প্রেস থেকে ছাপা হয় ডাকটিকিটগুলো। এবার প্রকাশনার পালা। ১৯৭১ সালের ২৬ জুলাই হাউস অব কমন্সে আন্তর্জাতিক সংবাদ সম্মেলনে বিচারপতি আবু সাঈদ চৌধুরী ডাকটিকিটগুলো ও ফার্স্ট ডে কাভার প্রদর্শন করেন। তার পরদিন যুক্তরাজ্যের প্রায় সবকটি সংবাদমাধ্যমে এ খবর গুরুত্বের সঙ্গে প্রকাশিত হয়। ২৯ জুলাই বাংলাদেশের মুক্তাঞ্চলসহ উত্তর-দক্ষিণ আমেরিকা, যুক্তরাজ্য, ইউরোপ, মধ্যপ্রাচ্যের বিভিন্ন দেশে আনুষ্ঠানিকভাবে প্রকাশ পায় স্বাধীন বাংলাদেশের ডাকটিকিট। আটটি ডাকটিকিটের সেটের মূল্য ধরা হয়েছিল এক পাউন্ড নয় পেনি। টিকিট বিক্রির জন্য দায়িত্ব দেওয়া হয় ‘বাংলাদেশ ফিলাটেলিক এজেন্সি’ নামের প্রতিষ্ঠানকে। সারা বিশ্বে ছড়িয়ে পড়ে স্বাধীন বাংলার ডাকটিকিট। বিভিন্ন দেশে সরকার ও গুরুত্বপূর্ণ দপ্তরে টিকিটগুলো পৌঁছায় আলোচনার ঝড় ওঠে। ১৯৬৭ সালে বিয়ে করেন অপরাজিতাকে। "দৈনিক প্রথম আলো"। ২০১৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
নুহাশ পল্লী

নুহাশ পল্লী ঢাকার অদুরে গাজীপুরে অবস্থিত প্রয়াত বাংলাদেশি কথাসাহিত্যিক হুমায়ূন আহমেদের বাগানবাড়ী। কার্যত এটি নুহাশ চলচ্চিত্রের শুটিংস্পট ও পারিবারিক বিনোদন কেন্দ্র। নুহাশ পল্লীতে প্রবেশের পর মাঠ ধরে সামনে এগিয়ে হাতের বাঁ-পাশে শেফালি গাছের নীচে একটি নামাজের ঘর রয়েছে। এর পাশে তিনটি পুরনো লিচুগাছ নিয়ে একটি ছোট্ট বাগান রয়েছে। লিচু বাগানের উত্তর পাশে জাম বাগান আর দক্ষিণে আম বাগান। ওই লিচুগাছের নিচে হুমায়ূন আহমেদের সমাধি অবস্থিত। বাংলাদেশী কথাসাহিত্যিক হুমায়ুন আহমেদ ব্যক্তিগত উদ্যোগে নুহাশ পল্লী প্রতিষ্ঠা করেন। গাজীপুর জেলার চৌরাস্তা থেকে ২০ কিলোমিটার দূরে এক হোতাপাড়া বাজারের পিরুজালী নামক গ্রামে প্রয়াত হুমায়ূন আহমেদ নুহাশ পল্লী গড়ে তোলেন। সেখানকার নানা স্থাপনা আর অসংখ্য ফলজ, বনজ গাছের পাশাপাশি তিনি ঔষধি গাছের বাগান বানিয়েছেন। ছেলে নুহাশ হুমায়ূন এর নামে রাখা নুহাশ পল্লীকে হুমায়ূন আহমেদ মনের মতো করে নিজস্ব স্বপ্নজগত করে তোলার প্রয়াস রেখেছেন। তাই নিজের তৈরি করা আড়াই'শত প্রজাতির সবুজ গাছের উক্ত "নন্দন কাননে" তিনি বারবার ছুটে গেছেন। ঢাকার ধানমন্ডিতে তার বাসস্থান হলেও তিনি সুযোগ পেলেই নুহাশ পল্লীতে চলে আসতেন সময় কাটাতে। কখনো আসতেন সপরিবারে, কখনো আসতেন বন্ধু-বান্ধবদের নিয়ে রাতভর আড্ডা দিতে। প্রতি বছর ১লা বৈশাখে নুহাশ পল্লীতে বৈশাখী মেলার আয়োজন করা হতো। নুহাশ পল্লীতে হুমায়ূন আহমেদ স্যুটিং স্পট, দিঘি আর তিনটি সুদৃশ্য বাংলো গড়ে তুলেছেন। একটিতে তিনি থাকতেন আর বাকি দুটিতে তিনি তার শৈল্পিক চিন্তাধারার বিকাশ ঘটিয়েছিলেন। শানবাঁধানো ঘাটের দিঘির দিকে মুখ করে বানানো বাংলোকে তিনি ‘ভূত বিলাস’ নাম দিয়েছিলেন। দুর্লভ সব ঔষধি গাছ নিয়ে যে বাগান তৈরি করা হয়েছে তার পেছনেই রূপকথার মৎস্যকন্যা আর রাক্ষসের ভাস্কর্য রয়েছে। আরো রয়েছে পদ্মপুকুর ও অর্গানিক শৈলীতে নকশা করা এবড়োথেবড়ো সুইমিং পুল। ঢাকা-ময়মনসিংহ মহাসড়কের গাজীপুর চান্দনা চৌরাস্তা থেকে ১২ কিলোমিটার দূরে হোতাপাড়া বাজার। সেখান থেকে ৮ কিলোমিটার পশ্চিমে পিরুজালী গ্রাম। ওই গ্রামেই ৪০ বিঘা জায়গা নিয়ে নুহাশ পল্লী তৈরি করেছিলেন প্রয়াত হুমায়ুন আহমেদ। নুহাশ পল্লীতে হুমায়ূন আহমদের আবক্ষ মূর্তি। নুহাশ পল্লীর নানা প্রকার গাছের গায়ে সাঁটা আছে পরিচিতি ফলক। নুহাশ পল্লীতে পদ্মপুকুর। নুহাশ পল্লীতে দীঘি লীলাবতী। নুহাশ পল্লীর সরোবরে পাথরের মৎসকন্যা। নুহাশ পল্লীর উদ্যানে প্রাগৈতিহাসিক প্রাণিদের অনুকীর্তি। নুহাশ পল্লীতে আয়োজিত অনুষ্ঠানে জাদুকরকে পরিচয় করিয়ে দিচ্ছেন হুমায়ূন আহমেদ। নুহাশ পল্লীতে হুমায়ূন আহমেদ এর সমাধি স্থল। "দৈনিক আমার দেশ"। ২৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।  দেশ টিভি[স্থায়ীভাবে অকার্যকর সংযোগ] হুমায়ূন আহমেদ প্রবেশদ্বার উইকিভ্রমণে নুহাশ পল্লী সম্পর্কিত ভ্রমণ নির্দেশিকা রয়েছে। "প্রিয় লেখককে শেষ শ্রদ্ধা : বৃষ্টি মাথায় নুহাশ পল্লীতে মানুষের ঢল"। ২৮ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।  "স্বপ্ন নিবাস নুহাশ পল্লী"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১২।
আবদুল কাদির মোল্লা সিটি কলেজ

আবদুল কাদির মোল্লা সিটি কলেজ বাংলাদেশের নরসিংদী জেলার একটি শিক্ষাপ্রতিষ্ঠান। আবদুল কাদির মোল্লা ২০০৬ সালে নরসিংদীতে নিজ নামে কলেজটি প্রতিষ্ঠা করেন। ঢাকা - সিলেট মহাসড়কের পশ্চিম পার্শ্বে নরসিংদী জেলা সদরের বাসাইলে এটি অবস্থিত। এতে রয়েছে একটি দ্বিতল প্রশাসনিক ভবন, চারটি একাডেমিক ভবন (একটি টিনশেড, একটি তিনতলা, দুইটি পাঁচতলা) নামায ঘর, কমনরুম, একটি ক্যান্টিন, অতিথি কক্ষসহ আধুনিক যন্ত্রপাতি সমৃদ্ধ বিজ্ঞানাগার, আইসিটি ল্যাব। ছাত্রদের জন্য রয়েছে ছাত্রাবাস এবং ছাত্রীদের জন্য তিনটি ছাত্রীনিবাস। "প্রথম আলো"। ১৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৪।  BSS[স্থায়ীভাবে অকার্যকর সংযোগ] "আবদুল কাদির মোল্লা সিটি কলেজ, নরসিংদী"। ২৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৩।
দ্যা শেফার্ডেস (১৮৮৯)

দ্যা শেফার্ডেস (ইংরেজি: The Shepherdess) ফরাসী চিত্রকর উইলিয়াম এডলফ বুঁগেরো অঙ্কিত ১৮৮৯ খ্রিষ্টাব্দে সমাপ্ত একটি তৈলচিত্র। তৈলচিত্রটি বর্তমানে ওকলাহোমা অবস্থিত ফিলব্রুক মিউজিয়াম অফ আর্টে সংরক্ষিত রয়েছে। চিত্রকর্মটির নাম আসলে পাস্তুরিয়ে (Pastourelle)। দক্ষিণ ফ্রান্সের উপভাষায় ভেড়ার রাখালদের এই নামে ডাকা হয়। চিত্রকর্মের মূল চরিত্র এক গ্রামীণ কিশোরী; তার কাঁধে একটি ভেড়া-তাড়ানো ছড়ি। মেয়েটির পেছনের মাঠেকয়েকটি গরু চরছে। একই নামে বুঁগেরোর আরেকটি চিত্রকর্ম রয়েছে। সেটি ১৮৮১ সালে আঁকা হয়। The Shepherdess, ফিলব্রুক মিউজিয়াম অফ আর্ট প্রবেশদ্বার:  চিত্রকর্ম
কড

Gadus গণের অন্তর্ভুক্ত সকল মাছের সাধারণ নাম কড। এরা Gadidae পরিবারের অন্তর্গত মাছ। কড মাছের বাণিজ্যিক গুরুত্ব রয়েছে। উইকিমিডিয়া কমন্সে কড মাছ সংক্রান্ত মিডিয়া রয়েছে। উইকিমিডিয়া কমন্সে কড সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: কড মাছ
বিবেকানন্দ রক মেমোরিয়াল

বিবেকানন্দ রক মেমোরিয়াল ভারতের তামিলনাড়ু রাজ্যের কন্যাকুমারীতে অবস্থিত হিন্দুদের একটি পবিত্র স্মারকস্থল ও জনপ্রিয় পর্যটন কেন্দ্র। এটি কন্যাকুমারীর বাবাতুরাই-এর কাছে মূল ভূখণ্ড থেকে ৫০০ মিটার দূরে সমুদ্রের উপর অবস্থান করছে। বিবেকানন্দ রক ভারতের প্রধান স্থলভাগের দক্ষিণতম বিন্দু। ১৮৯২ সালের ডিসেম্বর মাসে স্বামী বিবেকানন্দ এখানে এসে এই শিলাখণ্ডের উপর বসে দীর্ঘক্ষণ ধ্যান করেছিলেন। এখানে বসে তিনি ভারতের অতীত, বর্তমান ও ভবিষ্যৎ সম্পর্কে দীর্ঘক্ষণ চিন্তা করেন। তারই স্মৃতিতে ১৯৭০ সালে বিবেকানন্দ রক মেমোরিয়াল কমিটি এখানে একটি স্মারকস্থল নির্মাণ করেন। প্রাচীন তামিল প্রবাদ অনুসারে, এই শিলাতে দেবী কুমারী বসে তপস্যা করেছিলেন। তাই এই শিলার আগেকার নাম ছিল শ্রীপদ পারাই (দেবী কুমারীর পদস্পর্শধন্য শিলা)। বর্তমানে শিলার উপর একটি ধ্যানমণ্ডপ নির্মিত হয়েছে। এখানে বসে পর্যটকরা ধ্যান করেন। ধ্যানমণ্ডপের স্থাপত্যে ভারতের নানা অঞ্চলের স্থাপত্যরীতির মিশ্রণ দেখা যায়। মণ্ডপের ভিতর স্বামী বিবেকানন্দের একটি মূর্তিও আছে। এখান থেকে আরব সাগর, ভারত মহাসাগর ও বঙ্গোপসাগরের মিলনস্থল দেখা যায়। প্রবেশপথ থেকে দৃশ্য ২০১৬ সালে উইকিমিডিয়া কমন্সে বিবেকানন্দ রক মেমোরিয়াল সংক্রান্ত মিডিয়া রয়েছে। বিবেকানন্দ কেন্দ্র